بسم الله الرحمن الرحيم. السلام عليكم ورحمة الله وبركاته اهلا بكم في حلقة جديدة من سلسلة مدخل الى دراسة الكتاب المقدس. وتعالوا نشوف سؤال النهاردة اللي هنجاوب عليه طبعا في مصادر تانية كتير جدا غير الكتاب المقدس عند المسيحيين بيقيموا عليها دينهم
لكن بشكل عام عايز اتكلم الاول عن مقومات الدين الحق ايه هي المقومات اللي احنا لو وجدناها في دين معين يبقى الدين ده حق من عند الله عز وجل. الموضوع متعلق قطعا ولا شك بالمصادر
لو جينا اتكلمنا عن الاسلام ليه الاسلام دين الله الحق ببساطة بسبب المصادر لازم يتوفر حاجتين اتنين علشان الدين ده يكون من عند الله عز وجل. اول شيء المصادر اللي بيتاخد منها الدين تكون
موحى بها من الله وتكون وصلت لنا من غير تحريف دي نقطتين في اول نقطة يبقى انت عندك المصادر اللي احنا بناخد منها الدين لازم تكون موحى بها من الله
ولازم تكون وصلت لنا من غير اي تحريم فبالتالي بشكل عام لما بنيجي نبحث في المسيحية بنجد ان لو كانت المصادر في اساسها موحى بها من الله زي كتب الانبياء توراة موسى انجيل عيسى عليهما افضل الصلاة والسلام. زبور سيدنا داود عليه السلام كتابات اخرى منسوبة لانبياء بني اسرائيل المفروض
في الاصل هي موحى بها من الله لكن على بال ما وصلت للنصارى على هيئة الكتاب المقدس عهد قديم وعهد جديد قطعا ولا شك ما وصلتلهمش زي ما الانبياء آآ كانت عندهم الكتابات النبوية في الاصل
فدي نقطة في غاية الاهمية. يبقى لازم المصادر تكون موحى بها من الله. والمصادر دي لازم توصل لنا من غير تحريف النقطة التانية او النقطة المصادر. النقطة التانية لازم يكون عندنا تراث
علشان نفهم على اساس هذه المصادر دلوقتي في مشكلة حتى ما بين الطوايف الاسلامية المعاصرة كل واحد بيدعي الحق اي شخص بيطلع على التليفزيون يقرأ ايات قرآنية يقرأ احاديث نبوية يفسرها ازاي؟ هي دي النقطة الاساسية
العبارة المشهورة جدا قرآن وسنة دي المصادر الموحى بها من الله. واللي وصلت لنا من غير تحريف بفهم سلف الامة. لازم مصدر على اساسه نفهم المصادر الموحى بها من الله
ده الفرق الاساسي ما بينا وما بين المسيحيين. اولا عندنا قرآن وسنة بنقدر نسبت بالادلة والبراهين ان هم من وحي الله عز وجل. وبنقدر نثبت بالادلة والبراهين ان الكلام اللي وصل لنا هو نفسه. اللي نزل على النبي محمد صلى الله عليه وسلم
ده فيما يخص القرآن يعني المصحف اللي ما بين ايدينا بنقدر نثبت ان هو القرآن اللي كان بيتلوه النبي محمد صلى الله عليه وسلم على اصحابه وكذلك السنة بنقدر نثبت ان اللي موجود في كتب السنة الان من خلال علم مصطلح الحديث وعلم الجرح والتعديل وآآ
اه وعلم البحث في الرجال الذين نقلوا هذه الروايات من خلال علوم متخصصة بنقدر نثبت ان قلنا دي فعلا صحيحة وقالها فعلا النبي محمد صلى الله عليه وسلم وصلت لنا من غير تحريف
النقطة التانية بقى فيما يخص التراث المسلمين عندهم تراث ضخم جدا جدا جدا. سواء عن النبي محمد صلى الله عليه وسلم نفسه. اللي كان بيشرح القرآن وكان بيشرح سنة وسنة النبي محمد صلى الله عليه وسلم تطبيق واقعي للدين. عندنا تراث ضخم جدا جدا منسوب للنبي محمد صلى الله
عليه وسلم علوم بحثية متخصصة بنقدر نثبت ان فعلا السنة دي صحيحة. غير المسيحيين مثلا اخرهم فالتراث عن المسيح عليه السلام الاناجيل الاربعة وده حاجة يعني دي حاجة صغيرة جدا جدا
في المقابل عند المسلمين تراث ضخم جدا من مجلدات كثيرة جدا جدا جدا بالسنة والسيرة النبوية الشريفة. بالاضافة الى التراث النبوي الشريف. عندنا تراث للصحابة وللتابعين تابعين لهم باحسان قرون طويلة جدا جدا جدا
يعني التراث الاسلامي ضخم بطريقة ممكن ما تستوعبهاش. لكن فعلا لو شخص آآ نظر الى المجلدات ونظر الى المكتبات الضخمة كتراث اسلامي ساجد فعلا المسلمين عندهم تراث كبير جدا جدا. بيخليهم يضمنوا ان هم فاهمين المصادر الموحى بها من الله القرآن
انوي السنة بشكل صحيح يبقى اختصارا مقومات الدين الصحيح مصادر موحى بها من الله وصلت لنا من غير تحريف. كذلك مصادر تراثية نفهم بها المصادر الموحى بها من الله. لازم المصادر التراثية دي ايضا نضمن ان هي فعلا
وصلت لنا من غير تحالف يعني احنا المفروض بنفهم القرآن والسنة بفهم سلف الامة. الصحابة والتابعين. الكلام ده قاله التابعي فعلا ولا ما قالوش؟ بنفس الادوات في العلمية البحثية المتخصصة اللي بنتحقق من خلالها ان القرآن الكريم وصل لنا من غير تحريف. وان السنة والسيرة وصلوا لنا من غير
التحريف بنقدر ايضا بنفس الاليات نتأكد ان ده فعلا كلام الصحابي ده فعلا كلام التابعي وهكذا مصادر التشريع المسيحي او المصادر اللي المسيحي بياخد منها دينه عند الكنايس التقليدية اسمها
التقليد التقليد تمام الكنايس التقليدية بترجع الى التقليد التقليد هو مصدر الدين المسيحي يعني ايه التقليد؟ التقليد بشكل عام وكشرح بسيط جدا جدا المسيحيين بيدعوا ان هما تلقوا الدين مم
مين المسيح عليه السلام واصحابه؟ ودي نفس النظرية السلفية ان المسلمين بيعتقدوا ان الدين الصحيح هو الدين اللي احنا خدناه عن سلف الامة. وامام السلف هو النبي محمد صلى عليه وسلم الصحابة والتابعين لهؤلاء الصحابة باحسان الى يوم الدين
ففي اتفاق عام بالنسبة للمبدأ ما بين المسلمين والمسيحيين ان المسيحيين بيقولوا ان الدين الحق هو اللي اتنقل عن النبي او الشخص آآ مؤسس الدين اصحابه اللي هو بالنسبة للمسيحيين المسيح عليه السلام واصحابه. كذلك المسلمين بيقولوا
ان الدين الحق هو اللي جيبي النبي محمد صلى الله عليه وسلم وبحسب اتباع الصحابة للنبي محمد صلى الله عليه وسلم فالمسيحيين بيعتقدوا ان التقليد ده بشكل عام هو ان احنا بنقلد اللي جه به المسيح عليه السلام واللي
كان بيعملوا اصحاب المسيح عليه السلام. جيل عن جيل يتقلدوا هذه المفاهيم وهذا الدين وهذه فتقليد زي كأنك بتلبس شيء بتلبس قلادة مسلا ميدالية بتلبسها بتتقلدها او بتتقلد منصب معين
ازاي فالمسيحين بيعتقدوا ان الدين المسيحي المسيح عليه السلام قلدوا آآ لاصحابي. يعني اصحاب المسيح عليه السلام استلموا الدين من مسيح ده تقليد اصحاب المسيح قلدوا المسيح عليه السلام. وبعد كده تلاميذ
تلاميذ المسيح قلدوا تلاميذ المسيح عليه السلام وهكذا. المسيحيين بيعتقدوا جيل بعد جيل المسيحيين قلدوا المسيحيين اللي قبليهم الى ان يصلوا الى المسيح عليه السلام واصحابه. فالمفروض المبدأ ده لو ده فعلا التقليد
يبقى دين المسيحيين هو فعلا دين المسيح عليه السلام يبقى مش محرف ولا حاجة وما فيهوش شرك وما فيهوش تثليث وما فيهوش تجسد لان بحسب اتقاد الاسلامي وبحسب القرآن الكريم والسنة النبوية الشريفة. المسيح عليه السلام كان مسلما. وما كانش اله متجسد ولا حاجة. وما كانش
ابن الله وما كانش الثاني من الثالوث وهكذا فالواقع ان لو فعلا المسيحيين بيقلدوا المسيح عليه السلام واصحابه كان زمانهم بقى مسلمين زينا. كان زمانهم لما بعث سيدنا محمد صلى الله عليه وسلم
كانوا اتبعوه. لكن ده ما حصلش. ليه لان المصادر اللي المسيحي بيسميها التقليد. اللي هو بيظن انها التراث المنقول المسيح عليه السلام واصحابه ده تراث مزور مزيف محرف غير حقيقي
الفرق ما بين المسلمين والمسيحيين ان المسلمين عندهم التراث اللي بيقدروا يتتبعوه تاريخيا حتى يصلوا فعلا الى النبي محمد صلى الله عليه وسلم واصحابه لكن المسيحيين عندهم مجرد روايات الروايات دي ما فيش ما بينها وما بين المسيح عليه السلام اتصال تاريخي حقيقي
على سبيل المثال المسيحيين بيقولوا عن احد اباء الكنيسة في القرن الرابع الميلادي اثناسيوس الرسول اثناسيوس الرسولي. مين اثناسيوس الرسولي ده؟ المفروض ان هو اسمه الرسولي لان ان هم بيعتقدوا انه
احيا سنة رسل المسيح. وتلاميز المسيح عليه السلام. فهو ماشي على نهج رسل المسيح فاسمه اثناسيوس او الرسول اثناء سوس الرسولي تكلم عن التجسد تكلم عن الصلب والفداء تكلم عن الثالوث
هو كان سبب رئيسي جدا في وضع قانون الايمان المسيحي. وهنتكلم عن ده بالتفصيل فيما بعد هو رأس من رؤوس المسيحية وايمان كبير من ائمة الدين المسيحي عند المسيحيين ايه الدليل
ان اللي علمه اثناسيوس هو فعلا اللي كان عليه المسيح عليه السلام واصحابه المسيحي ما يقدرش يثبت المسيحي بيرجع الى نصوص الكتاب المقدس ثم يؤول هذه النصوص ويحاول يفسرها بحيس ان هو بيقول ما هو الكتاب المقدس العهد الجديد كتابات منسوبة
للمسيح واثناسيوس كان بيقتبس من هذه الكتابات وبيفسرها وبيستخرج منها الدين. يبقى اثناسيوس رسولي متبع للرسل طب انت ازاي تقدر تثبت ان فعلا هذه الكتابات كتبها رسل المسيح ازاي تقدر تثبت ان فهم
اثناسيوس لهذه النصوص هو نفس فهم رسل المسيح لا يوجد اي دليل فبالتالي اه ادعاء المسيحيين ادعاء قوي ان هم سلفيين بيتبعوا اسلافهم المسيح عليه السلام واصحابه فين بقى التراث التاريخي اللي يقدروا يتتبعوه فعلا الى ان يصلوا للمسيح عليه السلام واصحابه؟ لا يوجد. مجرد ادعاءات
حق لكن ليس فيه الحقيقة فعلا حق غلاف من الخارج. لكن لما تتدبره وتتتبعه وفين الادلة والبراهين؟ لا يوجد للاسف الشديد التقليد المسيحي او التقليد الكنسي مصدر واسع جدا جدا وفضفاض جدا جدا. يعني احنا لو قلنا ان التقليد ده هو اللي المسيحيين تسلموه من
الاجيال اللي قبل كده وصولا الى المسيح عليه السلام واصحابه هنجد ان المسيحي واقعيا بيضع تحت قائمة التقليد مصادر تراثية كثيرة جدا كثيرة كفروع لكن كمادة لا تقارن بالتراث الاسلامي وهنبقى نتكلم عن الموضوع ده فيما بعد بقليل
لكن كلمة التقليد كلمة فضفاضة جدا جدا جدا المسيحي التقليدي الارثوذوكسي او الكاثوليكي بيضع تحتها مجموعة كبيرة جدا جدا من الكتب لذلك زي ما هنتكلم حالا البروتستانت لما عملوا ثورة على الكنيسة الكاثوليكية احنا قلنا في ارثوذوكس وكاثوليك
وبرتستانت. حصل انشقاق في الكنيسة في القرن الخامس الميلادي فبقى فيه ارثوذكس وكاثوليك. الارثوذكس في الشرق الكاثوليك في الغرب. فيما بعد في العصور الوسطى حصل خلاف في الكنيسة الغربية الكاثوليكية. فالبروتستانت انشقوا عن
الكاثوليك. ليه البروتستان تنشقوا عن الكاثوليك؟ لانهم وجدوا ان الكاثوليك يعني ككنيسة بقى لها السلطان طاغي جدا وبيحاولوا يسيطروا بكل طريقة على البلاد والعباد والسياسة والاقتصاد والمال وهكذا على اي اساس الكنيسة الكاثوليكية كانت بتعمل كده
كانت بتسرع اي تشريع وبعدين في النهاية بتقول ايه؟ هذا التشريع له اصل في التقليد والتقليد ده بقى يعني عنوان فضفاض جدا جدا. وانت لما تسمع كده كمسيحي لا تملك الا ان تطيع. فبالتالي المسيحية الكاثوليكية اخترعت مسلا صكوك الغفران
ادفع فلوس كيش ويتغفر لك على اساس زوائد فضائل القديسين وكل ده علشان نهرب من اه عقاب مؤقت في النار اللي هو اسمه المطهر ففي عندك صكوك غفران ومطهر وزوايد فضائل القديسين
قصة كبيرة الكاثوليك قالوا ده على اساس ايه؟ على اساس التقليد يوجد في التقليد ما يدل على هذا فاحنا معنى هذا يبقى في الاخر ادفع للكنيسة عشان يتغفر لك البروتستانت قال له لأ لازم نحدد بقى المصادر اللي ناخد منها دينا
فالبروتستانت قالوا عبارة اسمها صولة سكربتورة عبارة لاتينية معناها ان السكربتشرز كتب المقدسة صولو لوحدها المصدر بتاع التشريع هو الوحيد اللي له سلطان. الكتاب المقدس. ما فيش حاجة تتبني غير على الكتاب المقدس. فبالتالي
البروتستانت رفضوا الكثير جدا جدا من التقليد على اساس فلتر اللي هو الكتاب المقدس. البروتستانت بيدعوا ان اي في شيء هم رفضوه ما لوش اصل في الكتاب المقدس. فبالتالي بنرجع لنفس المشكلة. البروتستانت فهمه الكتاب المقدس على اساس ايه
طب الارسوزوكس والكاثوليك فهموا الكتاب المقدس على اساس ايه طب فين التراس اللي بالادلة والبراهين نقدر نرجع لفهم المسيح عليه السلام واصحابه لنصوص الكتاب المقدس علشان نحدد هو مين اللي فهم الكتاب المقدس صح
لا يوجد فبالتالي كل واحد بيتبع هواه الكنايس التقليدية الارثوذكس والكاثوليك بيتبعوا هواهم فيما يظنونه ان ده فهم المسيح عليه السلام واصحابه البروتستانت بيتبعوا هو اهم فيما يظنونه ان هو ده الفهم الصحيح للكتاب المقدس فنرفض باقي التقليد
طبعا التقليد كمصدر كبير للدين المسيحي التقليد الكنسي او التقليد المسيحي بيتقسم لخمس اجزاء او بيتقسم لخمس فروع. الفرق الخمس فروع دول بالترتيب بترتيب الاولوية وترتيب القوة طبعا زي ما قلنا ان الكتاب المقدس هو المصدر الرئيسي من مصادر التقليد هو كتاب الصدارة هو اللي له المقام الاول في
كل شيء. يبقى اول مصدر من مصادر التقليد الكتاب المقدس تاني مصدر من مصادر التقليد قال ليتورجيا. قال ليتورجيا وليتورجيا ده اسم يوناني معناه باختصار عبادي المسيحيين في الكنيسة او الممارسات التعبدية في الكنيسة. اي حاجة بتحصل في الكنيسة من عبادة دي اسمها ليتورجيا. ده
داخل فيها القداسات وداخل فيها الاصوان وداخل فيها الاعياد وداخل فيها اي ممارسات تعبدية في الكنيسة دي اسمها ليتورجي ليه المسيحيين بيضعوا في المقام الثاني بعد الكتاب المقدس ان هم بيعتقدوا ان اثناء ممارستهم لهذه العبادات
في الكنيسة الروح القدس بتحل عليهم وقوة العليل تظللهم لذلك الممارسات التي يؤدونها في الكنيسة عمل شعب الله فشيء مقدس جدا يبقى اول حاجة الكتاب المقدس واتكلمنا قبل كده انه كتاب الصدارة والكلام ده كله. تاني حاجة قال لي تورجيا وهو عمل شعب الله في الكنيسة حين
يقومون بالعبادة المصدر التاني المجامع مجامع يعني ايه؟ يعني المسيحيين بيتجمعوا مش طبعا مسيحيين عاديين اباء الكنيسة والاساقفة والمطارنة كبار رؤساء الكنيسة بيجتمعوا سواء بشكل محلي او بشكل عالمي مسكوني
يبقى في حاجة اسمها مجامع مسكونية عالمية ومجامع مكانية مجامع مكانية يعني ايه؟ يعني الكنيسة القبطية الارثوذكسية الاساقفة بتوعها يجتمعوا علشان يقرروا تشريع معين في بقى مجامع مسكونية كان كانت في بداية التاريخ المسيحي
اول حاجة مجمع آآ نيقيا سنة تلتمية خمسة وعشرين مجمع القسطنطينية سنة ربعمية اسف تلتمية واحد وتمانين في مجمع افاسيس ربعمية واحد وتلاتين ومجمع خلقي دنيا ربعمية واحد وخمسين دي اهم اربع مجامع مسكونية. طبعا بعد كده حصل الانشقاق ما بين الشرق والغرب فما بقتش في المسكونية العالمية
لكن قبل القرن الخامس قبل ربعمية واحد وخمسين كان في جو مسكوني عالمي المسيحيين من كل العالم كانوا بيجتمعوا لمناقشة نوازل عقدية هامة جدا جدا جدا كانت متعلقة بالغية المسيح كانت متعلقة بالثالوث كانت متعلقة بالتجسد
طيب يبقى عندك الكتاب المقدس اللي ترجيا المجامع. المجامع فيها مسكونية وفيها مكانية. المجامع المسكونية هي الاهم وبالمناسبة الارثوذكس والكاثوليك والبروتستانت التلاتة المفروض ان هم بياخدوا بنتايج المجامع المسكونية التلاتة مجمع نيقيا تلتمية خمسة وعشرين مجمع القسطنطينية
تلتمية واحد وتمانين مجمع ربعمية واحد وتلاتين التلاتة دول الارثوذكس والكاثوليك والبروتستانت المفروض بياخدوا بهم المفروض ممكن تلاقي البروتستانت هيقول لك نفض للمجامع دي انا بدماغي بحسب ما بفهم الكتاب المقدس
ما ليش دعوة بمجامع مسكونية. لكن المفروض ان الارثوذكس والكاثوليك والبروتستانت بيقبلوا اللي اتحدد في المجامع المسكونية نقية قسطنطينية وافيسوس المجامع المسكونية كانت بتطلع قوانين ايمان وكانت بتطلع قوانين مجامع
قوانين الايمان عبارة عن صياغة للعقائد المسيحية. ففي حاجة اسمها قانون الايمان المسيحي هبقى احط اللينك بتاعه في اسفل الفيديو اقروه دي عبارة عن صياغة للعقيدة المسيحية. بيتكلم عن الثالوث بيتكلم على الوهية المسيح وبنوته ووحدانية
اوهر مع الاب بعد كده التجسد والصلب والفداء وبعد كده القيامة والكنيسة والكلام ده كله طب يتكلم على اركان المسيحية الاساسية صياغة المفروض المسيحيين بيعتقدوا ان اللي ما بيؤمنش بقانون الايمان المسيحي لا يعتبر مسيحيا
يكفروه. لذلك مسلا شهود يهو طائفة منتسبة للمسيح لكن آآ بيتم تكفيرها من الكنايس التلاتة الكبار الارثوذكس والكاثوليك والبروتستانت ليه؟ لان شهود يهوى مع ما تم وضعه في المجامع المسكونية. مختلفين مع قانون الايمان فيما يخص الثالوث ورواية المسيح
طبعا القوانين قوانين المجامع دي عبارة عن قوانين بتعالج اشكاليات فقهية عند المسيحيين. هل ممكن المرتد يرجع تاني مسيحي؟ طب نعمده مرة اخرى ولا لأ؟ بعض المشاكل الفقهية المسيحية كانت بتعالجها آآ
قوانين المجامع يبقى كده عندك الكتاب المقدس اللي ترجيا المجامع. بعد كده في عندك الاباء والقديسين بشكل عام طبعا ليه المجامع في مرتبة اعلى من الاباء والقديسين كاشخاص بمفردهم. لان المسيحي بيعتقد ان لما المسيحيين كاباء
وكاساقفة بيجتمعوا برضو الروح القدس بتحل عليهم وقوة العليه تظللهم فالنتايج اللي بيخرجوا بيها كانها من عند الله عز وجل وان المسيح مجتمع معهم والكلام ده كله. طبعا احنا هنبقى نناقش الكلام ده فيما بعد. لان فعلا حصلت مجامع مسكونية
الكنيسة كانت بتنشق وما كانوش بيتبعوا القرارات اللي اللي اللي المجامع دي كانت بتقررها. كذلك كان فيه ساعات مجمع مسكوني عالمي. يضع بعض آآ قوانين الايمان وبعض القوانين المجمعية فيما بعد يتم الارتداد على هذه القوانين وعلى هذه الصياغات الايمانية
فروح القدس ايه اللي كان بيحل عليهم وكان بيوحدهم وكان بيبارك قراراتهم ما علينا. المهم ان الجماعة اقوى من الافراد ايه الفرق ما بين الاباء وما بين القديسين الاباء باختصار هم اللي كانوا بيعلموا الدين المسيحي
من خلال كتابات الاباء الاباء كانوا بيشرحوا العقيدة كانوا بيدافعوا كانوا بيدافعوا عن ايمانهم كانوا بيردوا على الشبهات. كانوا بيفسروا الكتاب المقدس وهكذا. فالاباء هم اللي كانوا علموا الدين القديسين غالبا بيتاخد منهم السيرة والنسك. يعني كانوا المفترض ان هم كانوا عباد زهاد آآ كانوا عايشين
التقوى وورع وخشوع لله والكلام ده كله. فالمسيحي بياخد من القديسين حياتهم وسيرتهم وبياخد من الاباء تعليمهم وشرحهم وعقائدهم اخر حاجة المصدر الخامس الفن الكنسي الفن الكنسي متقسم تلات اقسام في البناء الكنسي في الالحان الكنسية في الايقونات. البناء الكندي
بس يعني اللي زي الكنيسة بتتبني على شكل سفينة بيحطوا عليها كم صليب؟ طب الصور اللي عليها شكلها من جوة المذبح والكلام ده كله. البناء ده المفروض انه بيعبر عن بعض العقائد والتعاليم المسيحية
فبالتالي المسيحي بيستشهد بالبناء الكنسي القديم ويقول علشان كده بنعمل كزا عشان كده بنعمل كزا عشان كده بنعتقد كزا وهكزا الحان الكنسية او التراتيل المسيحيين بيقولوها في الكنيسة بتبقى حاجة شبه القداسات اللي بيتقال. وبالمناسبة ده
يعني الالحان الكنسية والقداسات مصدر مهم جدا جدا عند المسيحيين تجد ان المسيحي حافظ الالحان والتراتيل والقداسات ومش حافز نصوص الكتاب المقدس. تجد ان المسيحي دايما يقول لك احنا بنؤمن بكزا عشان بنقول في القداس كزا. او عشان في اللحن الفلاني بنقول كزا
وما يعرفش يستشهد بالكتاب المقدس بنفس الطريقة. اللي بيستشهد بها في القداسات والالحان وهكذا ما علينا. واخر حاجة الايقونات ايقونة يعني صورة معينة سواء بتعبر عن مريم عليها السلام بتعبر عن السالوس بتعبر عن صلب المسيح. صورة معينة فيها شيء
معين المسيحي بيستدل بهذه الصورة على عقيدتي فيقول مسلا دي ايقونة للسالوس القدوس الايقونة فيها كذا ده دليل على عقيدتنا في الثالوث بالطريقة الفلانية المسيح مرسوم في هذه الايقونة بالطريقة الفلانية وهو مصلوب بالطريقة الفلانية وهو ماسك ايه بالطريقة الفلانية ده دليل على عقائده
فبالتالي اجمالا يبقى التقليد خمس اقسام. الكتاب المقدس المصدر الاول المصدر الرئيسي كتاب الصدارة. اللي ترجى العبادات في الكنيسة قداسات اصوام آآ صلوات تراتيل اي شيء بيعملوه في الكنيسة ده الليتوريا
المجامع المسكونية والمكنية والمجامع المسكونية بناخد منها قوانين ايمان وقوانين مجامع وبعدين عندك الاباء والقديسين الاباء بناخد منهم التعاليم والعقائد والشروحات والفهم والقديسين بياخدوا منهم السير والنسك وحياة الورع والتقوى. وفي الاخر البناء الكنسي شكل الكنيسة ازاي؟ الايقونات
عن الكنسية وهكذا في النهاية لو تأملنا في مصادر التقليد المسيحي ستجد ان الاباء اباء الكنيسة هم اللي وضعوا هذا الدين اتخذوا احبارهم ورهبانهم اربابا من دون الله. ليه اربابا من دون الله؟ عشان هم اللي كانوا بيشرعوا لهم
هم اللي بيضعوا لهم المصادر. هم اللي بيقولوا لهم الحلال والحرام. لو جيت تشوف الكتاب المقدس. هو مين اللي اختار اسفار الكتاب المقدس؟ من الذي وضع قانون العهد القديم قانون العهد الجديد يعني قائمة الاسفار المقدسة التي يجب ان تكون في الكتاب المقدس
مين اللي عمل ده الاباء؟ اللي تورجي هو مين اللي عمل القداسات؟ ومين اللي عمل هذه الممارسات التعبدية في الكنيسة؟ الاباء. المجامع هم مين اللي اجتمعوا؟ ومين اللي قرروا؟ ومين اللي صاغوا الاباء؟ وطبعا الاباء والقديسين الاباء هم مين اللي بنوا الكنايس؟ مين اللي
قسموا الايقونات مين اللي اخترعوا هذه الالحان الاباء؟ يبقى بالتالي وان كانوا في الظاهر خمس مصادر الا انهم في الحقيقة اصدر واحد الا وهو اباء الكنيسة علشان كده مهم جدا جدا ان احنا نقول ازاي نحصل على كتابات اباء الكنيسة هم موجودين في آآ موسوعتين في غاية
الاهمية الموسوعة الاولى موسوعة اباء ما قبل نيقيا موسوعة عبارة عن عشر مجلدات بتجمع كتابات آآ من اول تلاميز تلاميز المسيح اللي هم بيسموهم الاباء الرسل اباء نهاية القرن الاول لغاية الاباء اللي كانوا قبل مجمع نيقيا سنة تلتمية خمسة وعشرين
وامر ملفت للنزر ان انت تشوف يعني تراث حوالي تلات قرون في مجرد عشر مجلدات لكن لما تبحث مسلا عن التراث الاسلامي فيما يخص سنة وسيرة النبي محمد صلى الله عليه وسلم
من غير بقى الصحابة ولا اي حاجة ستجد انه تراث اكتر بكتير جدا من عشر مجلدات يبقى اول موسوعة ودي موسوعة في غاية الاهمية موسوعة اباء ما قبل نيقية. وهحط رابط الموسوعة اسفل الفيديو
الموسوعة التانية موسوعة موسوعة اباء نيقية وما بعدها دي اا سلسلتين او اصدارين الاصدار الاول اربعتاشر مجلد الاصدار التاني اربعتاشر مجلد يبقى احنا بنتكلم على عشرة زائد اربعتاشر زائد اربعتاشر ده يعتبر تراث مسيحي من اواخر القرن الاول الميلادي لغاية القرن السادس الميلادي
ادي وهم بيتوقفوا او اهم تراث عند المسيحيين هو اللي لغاية القرن السادس الميلادي. اشمعنى؟ لان بداية القرن السادس بعسة النبي محمد صلى الله عليه وسلم ولما بعث النبي محمد صلى الله عليه وسلم المسيحية بدأت تتراجع بشدة
طبعا بعد كده الفتوحات ما بقتش في امبراطورية مسيحية والمسيحين معظمهم اصلا دخلوا الاسلام. قصة كبيرة يعني. فهم بيقولوا المسيحين هي الحقيقية ومصادرها وعقائدها وهكذا هي اللي موجودة من القرن الاول للقرن السادس. القرن الاول طبعا في العهد الجديد في الكتاب
قدس بعد كده عندك موسوعة آآ ما قبل نيقيا اباء ما قبل نيقية بعد كده عندك موسوعة نقية وما بعدها. هاحط رابط موسوعة آآ اباء ما قبل نيقيا وهاحط رابط موسوعة آآ اباء نيقيا وما بعدها
في نهاية الفيديو الواجب اللي احنا المفروض نقراه من ملزمة فكرة شاملة عن الكتاب المقدس من الصفحة رقم اربعة للصفحة رقم ستة تحت عنوان اهمية الكتاب مقدس كالعادة في اخر الفيديو لو كان الفيديو عجبكم ادعمونا بانكم تعملوا لايك وشير ومنتظرين ارائكم واقتراحاتكم واسئلتكم في التعليقات
ولو ما كنتش اشتركت في القناة اعمل سبسكرايب ولو ما كنتش شفت فيديوهاتنا القديمة نتمنى ان انتم تشوفوها وتزوروها وتدعمونا بلايك وشير وتنشروها الى ان نلتقي في فيديو اخر استودعكم الله الذي لا تضيع ودائعه. والسلام عليكم ورحمة الله وبركاته